KOMENTE DHE REKOMANDIME MBI RAPORTIN E MONITORIMIT PËR 4 MUJORIN E VITIT 2026 PËR INSTITUCIONIN E PRESIDENCËS
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore.
Institucioni i Presidentit, për zbatimin dhe respektimin nga të gjitha palët të Kushtetutës së Republikës së Shqipërisë, me fondet buxhetore të miratuara, për vitin 2026, ka hartuar, programuar dhe zhvilluar politikat, në funksion të përmbushjes së objektivit kushtetues dhe ligjor të sigurimit të veprimtarisë së Presidentit të Republikës. 
Programi për të cilin ky institucion administron fondet për vitin 2026 është: 
1. Programi “Veprimtaria e Presidentit”
 
Për programin “Veprimtaria e Presidentit, nga përdorimi i fondeve përgjatë 4 mujorit të vitit 2026, janë realizuar objektivat:
· Ushtrimi i funksioneve kushtetuese të Presidentit të Republikës, nëpërmjet dekretimeve të ndryshme për shpallje ligjesh, për përfititm dhe lënie të shtetësisë shqiptare, si dhe për dekorata e tituj nderi. 
· Përgjatë 4M 2026 u realizuan 225 dekrete për shpallje ligjesh, nënshtetësi dhe dekorata, me një kosto faktike prej 64 milionë lekë.
· Synimet e politikës së jashtme të vendit, promovimi i shqipërisë në arenen ndërkombëtare, si dhe njohja, nxitja dhe mbështetja e vlerave kombëtare në vend.
· Përgjatë 4M 2026 u realizuan 11 aktivitete ndërkombëtare për promovimin e vendit, me një kosto faktike prej 10 milionë lekë.
· U Realizuan 70 veprimtari protokollare brenda vendit, me një kosto faktike prej 5.9 milionë lekë. 
II. “Karakteristika kryesore të performancës së shpenzimeve”

Përgjatë 4 mujorit të vitit 2026, situata në lidhje me realizimin e shpenzimeve të buxhetit, krahasuar me planin vjetor, sipas të dhënave të gjeneruara nga SIFQ/AFMIS dhe raportit të monitorimit të paraqitur nga ana e institucionit, paraqitet si më poshtë:
[image: ]   Tabela: Realizimi i shpenzimeve sipas programeve buxhetore (në mijë lekë):
Gjatë periudhës raportuese, shpenzimet faktike për veprimtarinë e Presidentit (01120) janë realizuar në vlerën 86,178 mijë lekë, kundrejt një plani fillestar vjetor prej 595,380 mijë lekë. Në raport me planin e miratuar, niveli i realizimit paraqitet në 14%.
Sipas zërave, shpenzimet korente kanë pësuar nivel më të lartë realizimi, konkretisht 23% ndaj planit të miratuar, ndërkohë që shpenzimet kapitale mbeten në nivele të ulëta realizimi, përkatësisht 3% ndaj planit të miratuar. Projektet e planifikuara për vitin 2026 vijojnë të jenë në faza përgatitore ose procedurale, dhe ky nivel realizimi lidhet kryesisht me zhvillimin e procedurave të prokurimit.

Sipas zërave përbërës të shpenzimeve, sipas raportit të monitorimit të paraqitur nga ana e institucionit si dhe të dhënave në Sistemin Informatit Financiar të Qeverisë, situata në fund të 4 mujorit të vitit 2026 paraqitet e tillë: 
[image: ]Tabela: Realizimi i shpenzimet sipas klasifikimit ekonomik (në mijë lekë):

Gjatë periudhës raportuese, shpenzimet korente janë realizuar në vlerën 79,634 mijë lekë, duke përfaqësuar 23% të planit të miratuar. Brenda këtij grupi, shpenzimet për paga janë realizuar në masën 26% të planit të miratuar, sigurimet shoqërore paraqesin një nivel realizimi prej 25%, zëri mallra dhe shërbime të tjera rezulton i realizuar në 20% të planit të miratuar, duke reflektuar një ecuri të mirë të realizimit të shpenzimeve. 
Nga ana tjetër, shpenzimet kapitale paraqesin një nivel të ulët realizimi, konkretisht 6,545 mijë lekë, ose 3% ndaj planit të miratar. 
Po ashtu, numri i punonjësve i miratuar përmes ligjit vjetor të buxhetit për vitin 2026 është 93, ndërkohë numri faktik i punonjësve rezulton 69. Ky faktor ka ndikuar drejtpërdrejt në nivelin e realizimit të shpenzimeve për personelin gjatë vitit. 
III. Informacion mbi volumin dhe madhësinë e ndryshimit të buxhetit.
Ndryshimet e planit të buxhetit, si për shpenzimet kapitale dhe për shpenzimet korente gjatë vitit 2026, duke u nisur nga buxheti fillestar sipas ligjit nr. Nr. 87/2025, “Për buxhetin e vitit 2026”, kanë ndodhur nga akordimi i fondit të veçantë për vitin 2026, në vlerën 300 mijë lekë.

IV. Komente dhe rekomandime. 

· Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë që paraqitja e informacionit në raportin e monitorimit, nuk është plotësisht sipas formateve të përcaktuara në këtë udhëzim.

· Nga ana juaj paraqitja e raportit të monitorimit të 4M 2026 është bërë në përputhje me afatin e përcaktuar në udhëzimin nr. 14, datë 30.05.2023. 

· Është paraqitur inforacion mbi numrin e punonjësve buxhetorë të miratuar me ligjin vjetor dhe numrin faktik për periudhën.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:
· Vlerësojmë se relacioni shpjegues duhet të paraqitet sipas formatit të përcaktuar në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”.
· Relacioni duhet të përmbajë një analizë të detajuar mbi deviacionet më të theksuara nga plani për periudhën, dhe të bëhet krahasimi me performancën me periudhën e mëparshme të raportimit. Në veçanti, të theksoni nëse ekzistojnë tendenca të vazhdueshme për performancën nën nivelin e parashikuar.
· Duhen shpjeguar në mënyrë të detajuar arsyet kryesore që kanë ndikuar në performancen e realizimit nën nivelin e duhur të shpenzimeve kundrejt planit për vitin 2026. 

        VI. Publikimi 
Raporti i Monitorimit për 4M 2026, nuk është publikuar në faqen zyrtare të Institucionit të Presidentit.
Linku: https://president.al/programi-i-transparences/

Paga 122,726 183,880 31% 183,880 31% 0 45,789 53% 25% 25%

Sigurime Shoqërore 17,892 26,100 4% 26,100 4% 0 6,550 8% 25% 25%

Mallra dhe Shërbime të Tjera 140,075 136,100 23% 135,100 23% -1,000 27,024 31% 20% 20%

Trans per Buxh. Fam. & Individ 724 0 0% 1,300 0% 1,300 270 0% 0% 21%

Totali Shpenzime Korrente 281,416 346,080 58% 346,380 58% 300 79,634 92% 23% 23%

Totali Shpenzime Kapitale me FB 33,490 249,000 42% 249,000 42% 0 6,545 8% 3% 3%

Totali Shpenzime Kapitale me FH 0 0 0% 0 0% 0 0 0% 0% 0%

Totali Shpenzime Kapitale 33,490 249,000 42% 249,000 42% 0 6,545 8% 3% 3%

Gjithsej Shpenzime Buxhetore  314,907 595,080 100% 595,380 100% 300 86,178 100% 14% 14%

0 0

314,907 86,178

Numri i punonjësve 70 93 93 0 69

